A M P H I B 
A. 
2 55 
lelae. Tum statim illum respiratorium motum in toto dorso observare coepi. 
Pedibus posterioribus quoties prehenderem et sub aquas retraherem , bulla 
aeris ex naribus emissa est , rursusque animal in superficiem emersit. 
D. 3 o. Nov. uterque in superficie adfuit , et oniscos vorarunt, praecipue 
minor qui tres maximos deglutivit. Ruber color hujus minoris vix erat con- 
spicuus. 
D. 20. Dec. toto hoc intervallo nullum insigne frigus. Semper uterque 
in superficie visus aut vix terrae se arctius applicans. Immisi aliquot oniscos 
majores, aegre repertos, minor bufo unum statim ligurivit, et pedibus ante- 
rioribus allaboravit solito more, caput fricando ad latera, quoniam una vice 
non statim integrum vorare potuit. Major ante oculos discurrere oniscos vidit, 
nec loco motus est. 
Quotiescunque noctu inspicerem , oculos habuerunt apertos. Capite leniter 
tactus major nil quidquam commotus est. Sed oculi si vel levissime tange- 
rentur , nictitavit et caput inclinavit. Postridie tamen repertam casu muscam 
quam obtuli , et noctu quidem , ad candelae lucem , voravit. Per totum hoc 
tempus uterque , major et minor, in superficie visus , licet frigidissima quoque 
fuerit tempestas. Prope fenestram versus boream erat expositio. 
D. i 5 . Jan. 1792. uterque ad latera campanae in pedes posteriores elevatus, 
ut quandoque antea. 
D. a 3 . Jan. quum interea semper in superficie jacuisset uterque modo dicto, 
etiam locum mutasset , obtuli tres oniscos , quos non tetigerunt , sed onisci 
potius sub illorum corpore se abscondiderunt. Affudi aquam , donec uterque 
tegeretur. Major os terrae apprimendo respiratione abstinuit, minor nasum 
extra aquam extulit. 
D. 27. Jan. tempore tepidiuseulo coloribus vividioribus , et major praeci- 
pue verrucis clarioribus aderat, minor autem maculis rubiis, vividioribus. Ve- 
getus uterque , pedibus altius innisus , ventre terram non premente. Muscam 
casu repertam obtuli ; major quasi motu mechanico nulla oculorum expres- 
sione , aut capitis motu accedente , os aperuit , quasi .deglutiturus , et tribus 
vicibus irritis id fecit. Minor liac in re solertior, accedente nisu aliquo et motu 
corporis, hausit muscam. Hac occasione quoque, in majore, motus linguae 
exsertae distinctius visus , et sonus collisarum maxillarum auditus est. 
Postridie color . minus vividus, et simul superficies subhumida quasi apparuit. 
D. 3 t. Jan. color idem et madens superficies. Corpus magis inflatum. Te- 
nebrio mortisagus; quem ante multos jam dies obtuleram , adhuc aderat. Neque 
